|  |
| --- |
| Description: Srbija-Grb_wp_1024 |
| Република Србија   |  | | --- | | МИНИСТАРСТВО ТРГОВИНЕ, | | ТУРИЗМА И ТЕЛЕКОМУНИКАЦИЈА |   Број: 404-02-223/2019-02/4  28.10.2019. године  Немањина 22-26  Београд |

**Одговор 1 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник

РС” број 24/12, 14/15 и 68/15) достављамо Вам Одговор 1 на захтев за додатним информацијама или појашњењима у вези са припремањем понуде у отвореном поступку јавне набавке Обележавање дана потрошача у циљу постизања свести јавности о правима потрошача ЈН О 42/2019.

ПИТАЊЕ БРОЈ 1:

„Имам питање у вези конкурсне документације: 5. Услови за учешће у поступку јавне набавке (табела 5.) стране од 27. до 34. Да ли је за понуђача који је у АПР –у регистрован у Регистру понуђача, доставља САМО изјаве као доказ, без документације за Тачке од 1 до 4.? Да ли за тачке 5. И 6. Доставља доказе из табеле, а не изјаве… (потврде о референтности за тачку 5. И за тачку 6. Уговоре о раду, М обрасце, биографије, потврде о доступности….)“

ОДГОВОР БРОЈ 1:

Сви понуђачи (без обзира да ли су уписани ли не у Регистар понуђача) у складу са чланом 77. став 4. ЗЈН („Сл. гласник РС“ број 124/12, 14/15 и 68/15) и наводима у Конкурсној документацији страна 27-33. испуњеност услова из тачке 1.-4. Табеле 5, у понуди доказују достављањем изјаве којом под пуном материјалном и кривичном одговорношћу потврђују да испуњавају ове услове (потписивањем Образца 11. ИЗЈАВА О ИСПУЊАВАЊУ УСЛОВА ЗА УЧЕШЋЕ У ПОСТУПКУ ЈАВНЕ НАБАВКЕ ЗА ПОНУЂАЧА / ЧЛАНА ГРУПЕ ПОНУЂАЧА, страна 43. конкурсне документације).

Напомињемо: „Чланом 79. став 2. ЗЈН („Сл. гласник РС“ број 124/12, 14/15 и 68/15) је предвиђено да ако је понуђач доставио изјаву из члана 77. став 4. овог закона, **наручилац је пре доношења одлуке о додели уговора дужан да од понуђача чија је понуда оцењена као најповољнија затражи да достави копију захтеваних доказа о испуњености услова, а може и да затражи на увид оригинал или оверену копију свих или појединих доказа. Наручилац доказе може да затражи и од осталих понуђача.“**

Понуђач чија је понуда у фази стручне оцене понуда оцењена као најповољнија, који је регистрован у Регистру понуђача који води Агенција за привредне регистре не мора да достави доказе наведене у тачкама од 1) до 4) Табеле 5. овог обрасца, сходно чл. 78. ЗЈН-а, а у вези са чланом 79. став 2. ЗЈН.”

Докази из тачке 5. и 6. Табела 5, стране 32. и 33. Конкурсне документације, а у складу са наводима из КД, се достављају како је то наведено у Табели достављањем потребне документације нпр. за пословни капацитет потврде о референцама ... (Образац 13 и Образац 14 Конкурсне документације); за кадровски капацитет фотокопије уговора о раду … Исто тако, потребно је потписати већ наведени Образац 11. ИЗЈАВА О ИСПУЊАВАЊУ УСЛОВА ЗА УЧЕШЋЕ У ПОСТУПКУ ЈАВНЕ НАБАВКЕ ЗА ПОНУЂАЧА / ЧЛАНА ГРУПЕ ПОНУЂАЧА, страна 43. конкурсне документације.

КОМИСИЈА НАРУЧИОЦА